
2 
FALALAR GOMAN FARKO NA ZULHIJJA 
GABATARWA 
   Godiya  ta  tabbata  ga  Allah  Ubangijin  talikai, 
tsira da aminci su tabbata ga wanda aka aiko shi 
rahama ga talikai, da alayensa da sahabbansa da 
wanda  ya  bi  sunnarsa,  ya  kuma  yi  koyi  da 
shiriyarsa  har  zuwa  ranar  sakamako.  Bayan 
haka: 
   Wannan  wani  taƙaitaccen  saƙo  ne,  wanda  ya 
ƙunshi mafi muhimmancin abinda musulmi yake 
buƙata a falalar goman farko  na  Zul-Hijja, mun 
tattarashi dan masu ziyartar Harami biyu masu 
daraja; domin su kasance cikin sani da fahimta 
akan  al'amuran  addininsu,  muna  roƙon  Allah 
Mai karamci da Ya anfanar da shi, Ya sanya shi 
mai kyau, kuma saboda Allah ne kaɗai; lallai Shi 
ne  Mafi  alherin  wanda  ake  roƙo,  kuma  Mafi 
karamcin wanda ake fata. 
Kwamitin  ilimi  na  Kungiyar  hidimtawa 
Musulunci da yaruka daban daban. 
FALALAR GOMAN ZUL-HIJJAH 
   Kwanaki goman Zul-Hijjah, falalarsu babba ce, 
Allah - Maɗaukakin sarki - Ya bayyanashi a cikin 
LittafinSa, kuma ManzonSa Muhammad - tsira da 
amincin  Allah  su  tabbata  a  gare  shi  -  ya 
bayyanashi a cikin Sunnarsa, su ne kwanakan da 

3 
Allah - Maɗaukakin sarki - Ya rantse da su a cikin 
LittafinSa da faɗinSa: 
﴿




















﴾ 
:
 - 
.

{Inã rantsuwa da alfijiri(1) Da darũruwa 
gõma(2) } [al-Fajr: 1-2].  
Su ne goman Zul-Hijjah kamar yadda Ibn Abbas, 
da Ibn Zubair, da Mujahid, da Ibn Kathir, da Ibn 
al-Qayyim,  da  wasu  daga  cikin  salaf  da  khalaf 
suka faɗa

1

. 
   Su ne kwanakan da aiki a cikinsu yafi alheri fiye 
da  jihadi  domin  Allah  -  Maɗaukakin  sarki  -; 
saboda hadisin Ibn Abbas - Allah Ya yarda da su 
-, ya ce: Manzon Allah - tsira da amincin Allah su 
tabbata  a  gare  shi  -  ya  ce:  "Babu  wasu 
kwanakan  da  aiki  na  ƙwarai  a  cikinsu  ya  fi 
soyuwa  a  wurin  Allah  sama  da  waɗannan 
kwanakin goma", Suka ce: Ya Ma’aikin Allah, 
har jihadi domin ɗaukaka addinin Allah? Sai 
Manzon  Allah  -  tsira  da  amincin  Allah  su 
tabbata a gare s hi - ya ce:  "Har Jihadi domin 
ɗaukaka addinin Allah, sai dai mutumin da ya 
fita da kansa  da dukiyarsa, kuma bai dawo da 
komai ba"

2

. 
 

1

 Tafsirin Ibnu Kathir (4/106), da Zad al-Ma'ad (1/56). 

2

 Bukhari ne ya ruwaito shi, da Tirmizi kuma lafazin nasa ne. 

4 
FALALAR AYYUKA A CIKIN KWANUKA 
GOMA NA ZUL-HIJJA: 
   1-  Aikin  Hajji  da  Umara,  suna  daga  mafifitan 
ayyuka  a  cikin  wannan  goman;  saboda  faɗin 
Annabi - tsira da amincin Allah su tabbata a gare 
shi -: «Wanda duk ya ziyarci wannan ɗaki, bai 
yi kwarkwasa ba, kum a baiyi fasiƙanci ba; zai 
dawo  kamar  ranar  da  mahaifiyarsa  ta 
haifeshi».  A  cikin  wani  lafazin  na  Muslim: 
«Wanda duk ya ziyarci wannan ɗakin, bai yi 
kwarkwasa   ba,  kuma  bai  fasiƙanci  ba;  zai 
dawo  kamar  ranar  da  mahaifiyarsa  ta 
haifeshi»

1

.  Saboda  faɗinsa:  (Duk  wanda  ya  zo 
wannan ɗãki) yana ɗauke da ma'anar aikin Hajji 
da  Umara  kuma  godiya  ta  tabbata  ga  Allah. 
Wanda yabo da aminci suka tabbata a gareshi ya 
ce: «Umra zuwa Umra kaffara ce ga abinda ke 
tsakaninsu, kuma kuɓutaccen Hajji ba shi da 
wani sakamako sai Aljanna»

2

. 
  2- Na biyu: Azimin kwanaki tara, ko abin da ya 
sawwaƙƙa daga cikinsu;  saboda faɗin Annabi  - 
tsira  da  amincin  Allah  su  tabbata  agare  shi  -. 
«Babu  wasu  kwanaki  da  aiki  na  ƙwarai  a 
cikinsu  ya  fi  soyuwa  a  wurin  Allah  sama  da 
 

1

 Bukhari da Muslim ne suka rawaito shi. 

2

 Bukhari da Muslim ne suka rawaito shi. 

waɗannan kwanaki goma n». Kuma azumi yana 
daga cikin mafi girman ayyukan alheri, Manzon 
Allah - tsira da amincin Allah su tabbata a gare 
shi  -  ya  kwaɗaitar  zuwa  gare  shi,  kuma  ya 
kwaɗaitar, daga hakan  akwai  faɗinsa - tsira  da 
amincin Allah su tabbata a gare shi -: «Babu wani 
bawa da zai yi azumin yini ɗaya a tafarkin Allah 
sai  Allah  Ya  nisantar  da  fuskarsa  daga  wuta 
(tsawon) shekara saba'in».

1

 
  3- Ana shar'anta yin layya a ranar babbar sallah 
da  kuma  kwanakin  Tashriƙ,  haƙiƙa  ya  tabbata 
cewa Annabi - tsira da amincin Allah su tabbata 
a gare shi -: «Ya yi layya da raguna biyu masu farar 
fuska  da  baƙi-baƙi  masu  ƙaho,  ya  yanka  su  da 
hannunsa, ya ambaci Allah ya yi kabbara, kuma ya 
ɗora ƙafarsa akan fatun wuyayensu».

2

 
   Daga  A'isha  -  Allah  Ya  yarda  da  ita  -  ta  ce: 
Manzon Allah - tsira da amincin Allah su tabbata 
a gareshi - ya ce: «Babu wani aiki da ɗan Adam 
zai yi a ranar babba r sallah da yafi soyuwa ga Allah 
fiye  da  zubar  da  jini,  kuma  za'a  kawo   shi  ranar 
alƙiyama da ƙahonninsa da gashinsa da ƙafafunsa, 
kuma lallai jinin yana faɗuwa a wajen Allah a  wani 
 

1

 Bukhari da Muslim ne suka rawaito shi. 

2

 Bukhari da Muslim ne suka rawaito shi. 

wuri kafin ya faɗi a ƙasa, don haka ku daɗaɗa rai 
da shi»

1

. 
   Kuma idan goma ga watan Zul-Hijjah ya shiga; 
wanda  yake  son  yin  layya  ya  dakatar  da  cirar 
wani abu daga gashinsa da fatar jikinsa; saboda 
hadisin Ummu Salamah - Allah Ya yarda da ita - 
daga Annabi - tsira da amincin Allah su tabbata a 
gare  shi  -  cewa  shi  ya  ce:  «Idan  kun  ga  jinjirin 
watan  Zul-Hijja  kuma  ɗayanku  yana  son  ya  yi 
layya;  to  ya  kame  daga  (cirar)  gashinsa  da 
faratansa». Kuma a cikin wani Lafazin: «Kada ya 
cire wani abu daga gashinsa ko faratansa har sai 
ya yi layya»

2

. 
  4- Kabbara, da Hailala, da ambaton Allah a cikin 
waɗannan  kwanaki  goman  da  kwanukan 
Tashriƙ; saboda hadisin Abdullahi Ibnu Umar  -
Allah  Ya  yarda  da  su-  daga  Annabi  -tsira  da 
amincin Allah su tabbata a gare shi- ya ce: «Babu 
wasu kwanaki da suka fi girma a wurin Allah 
kuma  mafi  soyuwa  a  gare  shi  daga  aiki  a 
cikinsu kamar waɗannan kwanaki goman, don 
haka  ku  yawaita:  Hailala,  da  Kabba ra,  da 
Hamdala a cikinsu»

3

. 
 

1

 Tirmizi ne ya rawaito shi. 

2

 Muslim ne ya rawaito shi. 

3

 Ahmad ne ya ruwaito shi. 

   Kabbara kashi biyu ne kamar haka: 
   Sashe na farko: Kabbara kai tsaye, wadda ba ta 
ƙayyadu da bayan salloli; sai dai ana shar'anta ta 
a kowane lokaci. 
   Ana  fara  kabbara  kai  tsaye  a  idin  layya  daga 
farkon  goman  Zul-Hijja  zuwa  ƙarshen  ranar 
kwanukan Tashriƙ: A dukkanin lokuta, a dare, da 
rana, da hanya, da kasuwanni, da masallatai, da 
gidaje,  da  kuma  a  duk  wurin  da  ya  halatta  a 
ambaci Allah - Maɗaukakin sarki -. 
   Sashe na biyu: Kabbara abar ƙayyadewa: Ita ce 
wadda  ake  ƙayyadeta  da  bayan  salloli  a  idin 
layya  musamman,  da  lokacinsa,  kuma  sifarta 
kamar haka: 
   Na  farko:  Kabbara  abar  ƙayyadewa  tana 
farawane  bayan  sallar  Asuba  ranar Arfa,  kuma 
tana ƙarewa bayan sallar La'asar a rana ta uku na 
kwanukan  Tashriƙ.  Wannan  ga  wanda  ba 
mahajjaci  ba,  amma  mahajjaci  kabbara  abar 
ƙayyadewa  a  haƙƙinsa  tana  farawa  ne  daga 
Azahar ranar layya. 
   Na biyu: Siffar Kabbara: “Allahu Akbar, Allahu 
Akbar, La'ilaha illallahu, Allahu Akbar Allahu 
Akbar  walillahil  hamd”  (Allah  ne  Mafi  girma, 
Allah  ne  Mafi  girma,  babu  abin  bautawa  da 

gaskiya sai Allah, Allah ne Mafi girma, Allah ne 
Mafi girma, godiya ta tabbata ga Allah)

1

. 
  5- Kula da yin sallar idi ga wanda ba mahajjaci 
ba, da zuwa da wuri, da sauraron huɗuba; domin 
tana  daga  cikin  mafi  girman  alamomin 
Musulunci; kuma saboda girman al'amarinta ne 
aka umarci mata su fita zuwa gare ta har ma da 
budurwai  da  masu haila;  daga Ummu Aɗiyya - 
Allah Ya yarda da ita - ta ce: «Mun kasance ana 
umartar  mu da mu fito ranar  idi, harma  mu 
fito  da  budurwan  da  suke  cikin  budurcinsu, 
har da masu haila ma mu fito da su sai su zama 
a  bayan  mutane,  sai  suyi  kabbara  tare  da 
kabbarar masu sallah suyi addu`ah  da addu`ar 
su, suna mas u fatan samun albarkar wannan 
yini  da  kuma  tsarkinsa».  Kuma  a  cikin  wani 
Lafazin:  «Ya  umarci  mata  masu  haila  da  su 
nisaci wuraren s allar musulmai»

2

. 
  6- Yawaita ayyuka na gari, daga cikin nafilfili na 
ibada:  Kamar  sallah  da  sadaka,  da  karãtun  Al-
ƙur'ani mai girma, da umarni da kyakkyawa da 
hani daga mummuna, da kyautatawa maƙwabta, 
da  sãda  zumunci  da  sauran  ayyuka  na  gari, 
saboda  faɗin  Manzon  Allah  -  tsira  da  amincin 
 

1

  Ka duba: "al-Mughni na Ibni Qudama" (3/290), da "al-Sharhin al-
Kabir tare da al-Muqni' da al-Insaf" (5/380). 

2

 Bukhari da Muslim ne suka rawaito shi. 

9 
Allah  su  tabbata  a  gareshi  -:  «Babu  wasu 
kwanaki  da  aiki  na  ƙwarai  a  cikinsu  ya  fi 
soyuwa  a  wurin  Allah  sama  da  waɗannan 
kwanakin goma". Suka ce: Ya Manzon Allah, 
har jihadi domin ɗaukaka addinin Allah? Sai 
Manzon  Allah  -  tsira  da  amincin  Allah  su 
tabbata a gare shi - ya c e:  «Har jihadi domin 
ɗaukaka addinin Allah, sai dai mutumin da ya 
fita da kansa  da dukiyarsa, kuma bai dawo da 
komai ba».

1

 
   Allah  ne  abin  roƙo  Ya  amfane  mu  da  abin  da 
muka  sani,  kuma  Ya  sanar  da  mu  abin  da  zai 
amfane mu, lallai cewa Shi Mai yawan kyauta ne 
kuma  Mai  girma  ne,  tsira  da  amincin  Allah  su 
tabbata ga  Annabinmu Muhammad  da  iyalansa 
da amincin Allah mai yawa.
 

1

 Bukhari ne ya rawaito shi, da Tirmizi. 

